Notum sit presentibus et futuris quod ego Petrus Boniers pro amina mea et omnium antecessorum meorum, laudante Sibilla uxore mea, dedi et concessi in helemosinam monachis de Firmitate totam terram illam quam habebam a ponte de Salamancia usque ad fontem de Coiron; et vineam quam habebam ad Montonai. Et ne aliquid grauamen de hac helemosina monachi sustineant, fideijussores dedi dedi (sic) de pace : Hugonem Giroudum, Desideratum fabrum, Hugonem Boisset. Si quis autem dampnum de hac helemonisa monachis intulerit, predicti fideijussores obsides infra Montmoret erunt, donec eisdem monachis dampnum restauretur. Testes sunt : Hugo celliarus de Firmitate; Durandus conversus; Lambertus Chardepor; Hugo Giroudus; Hugo Chardepor; Johannes Boissez, et Hugo Boissez; Hugo de Arlei prior Sancti Desiderati; David presbyter; Bernardus presbyter; Tibertus presbyter; Hugo clericus Sancti Lazari; Bernardus Morans de Macerata. Quod donum ut firmum sit in perpetuum, Durannus Ledonis decanus in cujus presentia hac recognita fuerit, ad precem meam sigillo suo munivit.